เดือนที่แล้วลองหยุดกินยาคุมแล้วมีเพศสัมพันธ์กับแฟนแบบใส่ถุงแล้วตอนประจำเดือนจะต้องมามาแบบเลือดสีดำปริมานนิดเดียวมาสองวันแล้วก็ไม่มีเลือดมาอีกเลยแต่มีตกขาวบ้างคือมีโอกาสท้องมั้ยคะหรือว่าทีเลือดมาแบบนี้อาจจะเกิดจากภาวะเครียด
สวัสดีค่ะ หากมีเลือดออกมาจากช่องคลอด ซึ่งอยู่ในช่วงที่ประจำเดือนควรจะมา และมานาน 2 วัน เลือดดังกล่าวก็น่าจะเป็นประจำเดือน ซึ่งก็แสดงว่าไม่ได้มีการตั้งครรภ์จากการมีเพศสัมพันธ์ก่อนหน้านั้นค่ะส่วนการที่เลือดมีปริมาณน้อย จึงทำให้เลือดมีสีคล้ำหรือดำได้ การที่เลือดมีน้อย อาจเกิดได้จากหลายสาเหตุ เช่น มีความเครียด ทำงานหนัก ออกกำลังกายมากไป พักผ่อนน้อย อดอาหาร มีน้ำหนักลด มีภาวะโลหิตจาง เป็นต้นสำหรับอาการตกขาว หากเป็นตกขาวสีขาว ใส หรือขุ่น หรือเหลืองเล็กน้อย ไม่มีแสบหรือคันช่องคลอด ไม่มีปวดท้องน้อย ก็ถือว่าเป็นตกขาวที่ปกติดีค่ะ ไม่จำเป็นต้องทำอะไรหากหลังจากประจำเดือนมาแล้ว ได้มีเพศสัมพันธ์อีก โอกาสที่จะตั้งครรภ์ย่อมมีได้ ดังนั้นหลังจากนี้หากมีเพศสัมพันธ์ ควรหาวิธีป้องกันด้วยค่ะ